L 140/2 Jurnalul Oficial al Uniunii Europene 8.6.2010 REGULAMENTE REGULAMENTUL DE PUNERE ÎN APLICARE (UE) NR. 492/2010 AL CONSILIULUI din 3 iunie 2010 de instituire a unei taxe antidumping definitive la importurile de ciclamat de sodiu originar din Republica Populară Chineză și din Indonezia în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (CE) nr. 1225/2009 CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea ţărilor care nu sunt membre ale Comunităţii Europene (!) („regulamentul de bază”), în special articolul 9 şi articolul 11 alineatul (2), având în vedere propunerea transmisă de Comisie după consultarea Comitetului consultativ, întrucât: A. PROCEDURA 1. MĂSURILE ÎN VIGOARE (1) Prin Regulamentul (CE) nr. 435/2004 (2), Consiliul a împus, în urma unei anchete antidumping („ancheta inițială”), instituirea unei taxe antidumping definitive la importurile de ciclamat de sodiu originar din Republica Populară Chineză („China”) și din Indonezia (denumite împreună „țările vizate”). 2. ANCHETA PREZENTĂ 2.1. CEREREA DE REEXAMINARE (2)  La 11 decembrie 2008 a fost înaintată de către Productos Aditivos S.A., unicul producător de ciclamat de sodiu din Uniune, o cerere de reexaminare în perspectiva expirării măsurilor. (3) Cererea s-a bazat pe faptul că expirarea măsurilor ar conduce probabil la continuarea sau reapariția dumpingului și a prejudiciului pentru industria Uniunii. 2.2. INIȚIEREA (4) Concluzionând, după consultarea Comitetului consultativ, că existau suficiente elemente de probă pentru a justifica inițierea unei reexaminări în perspectiva expirării măsurilor, Comisia a deschis o anchetă în conformitate () JO L 343, 22.12.2009, p. 51. () JO L 72, 11.3.2004, p. 1. cu articolul 11 alineatul (2) din regulamentul de bază la 10 martie 2009, publicând în acest scop un aviz în Jurnalul Oficial al Uniunii Europene () („aviz de iniţiere”). 2.3. PERIOADA DE ANCHETĂ Ancheta privind probabilitatea sau reapariția dumpingului și a prejudiciului a acoperit perioada de la 1 ianuarie 2008 până la 31 decembrie 2008 („perioada anchetei de reexaminare” sau „PAR”). Examinarea tendinţelor relevante pentru evaluarea probabilității unei continuări sau a unei reapariții a prejudiciului a acoperit perioada de la 1 ianuarie 2005 până la sfârșitul PAR („perioada luată în considerare”). 3. PĂRȚILE VIZATE DE PREZENTA ANCHETĂ Comisia a informat în mod oficial producătorul solicitant din Uniune, importatorii, furnizorii şși utilizatorii cunoscuţi, producătorii-exportatori cunoscuţi din China şi Indonezia și autoritățile țărilor vizate cu privire la inițierea reexaminării în perspectiva expirării măsurilor. Părţile interesate au avut ocazia de a-şi prezenta, în scris, punctul de vedere și de a solicita să fie audiate în termenele stabilite în avizul de inițiere, dar niciuna dintre ele nu a adresat o astfel de solicitare Comisiei. Comisia a trimis chestionare tuturor producătorilor- exportatori cunoscuți din China şi din Indonezia. Două societăți din China, aparținând amândouă grupului Rainbow Rich Industrial Ltd cu sediul în Hong Kong şi două societăți din Indonezia și-au manifestat intenția de a coopera și au răspuns la chestionarul cu privire la dumping. Alți doi producători chinezi, Fang Da Food Additive (Shenzhen) Limited și Fang Da Food Additive (Yan Quan) Limited şi-au manifestat existența. Ancheta inițială a constatat că respectivele societăți nu practicau dumpingul pe piața Uniunii. Prin urmare, Fang Da Food Additive (Shenzhen) şși Fang Da Food Additive (Yan Quan) nu sunt supuși prezentei reexaminări în perspectiva expirării măsurilor. ( JO C 56, 10.3.2005, p. 42.